Calculele politice din spatele datei alegerilor prezidențiale și scenariile din Coaliție
Coaliția se întâlnește joi pentru a stabili data alegerilor prezidențiale și parlamentare, asta după ce de câteva săptămâni PSD și PNL se atacă reciproc pentru schimbarea calendarului electoral, propus la începutul anului. Ședința are loc la doar două zile de la consultările maraton pe care Marcel Ciolacu le-a făcut la Palatul Victoria, din calitatea de premier, într-un exercițiu de imagine, prin care a vrut să arate că ține cont de variantele partidelor din Opoziție, în stabilirea alegerilor.